שרה ג'יי מאס

שרה ג'נט מאס (באנגלית: Sarah Janet Maas; נולדה ב-5 במרץ 1986) היא סופרת פנטזיה אמריקאית הידועה בזכות סדרות הפנטזיה שלה "כס הזכוכית", "חצר של ורדים וקוצים",<ref></ref> ו"Crescent City" היא מכרה למעלה משנים עשר מיליון עותקים מספריה ויצירתה תורגמה ל-37 שפות. <ref></ref>

== ביוגרפיה ==
מאס נולדה ב-5 במרץ 1986 בעיר ניו יורק, ארצות הברית.<ref></ref> היא גדלה באפר ווסט סייד של מנהטן. נולדה לאם קתולית ולאב יהודי, היא גדלה כיהודיה.<ref></ref> כילדה היא נהנתה ליצור סיפורים המבוססים על סיפורים או מיתוסים פופולריים. היא גם נהגה לכתוב ספרונים על סיילור מון בצעירותה.<ref></ref>

בשנת 2008 סיימה מאס את לימודיה בהצטיינות במכללת המילטון בקלינטון, מחוז אונידה, ניו יורק, שם התמחתה בכתיבה יצירתית וכן למדה לימודי דת.

=== חיים אישיים ===
מאס נישאה לבעלה ג'וש בשנת 2010. לזוג בן ובת.<ref></ref>

== קריירה ספרותית ==
מאס החלה לכתוב את מה שיהפוך לרומן הביכורים שלה, כס הזכוכית, כשהייתה בת שש עשרה.<ref name="stephbowe"></ref> לאחר שכתבה כמה פרקים ברומן, שנקרא אז מלכת הזכוכית, היא פרסמה אותם ב- FictionPress.com, שם הסיפור הפך לאחד הסיפורים הפופולריים ביותר באתר. מאוחר יותר הוא הוסר מהאתר כשמאס החליטה לפרסם את הסיפור כרומן.<ref name="stephbowe" /> קו הסיפור של הסדרה מבוסס על סיפורה של סינדרלה, עם הנחת היסוד של "מה אם סינדרלה לא הייתה משרתת, אלא מתנקשת? ומה אם היא לא הייתה משתתפת בנשף כדי לפגוש את הנסיך, אלא כדי להרוג אותו, במקום זאת?"<ref name="stephbowe" /><ref></ref> בשנת 2008, מאס החלה לשלוח את הסיפור לסוכנים לפני שחתמה עם תמר רידז'ינסקי מהסוכנות הספרותית לורה דיאל ב-2009<ref name="stephbowe" /> כס הזכוכית נרכש במרץ 2010 על ידי הוצאת בלומסברי, שלימים רכשה שני ספרים נוספים בסדרה.<ref></ref> הסדרה כיום זמינה ב-15 מדינות ותורגמה ל-35 שפות.<ref name="faq"></ref> הספר השני בסדרה, כתר חצות היה רב-מכר של הניו יורק טיימס למבוגרים צעירים.<ref name="isfdb"></ref><ref></ref> הספר ב־7 והאחרון בסדרה ממלכת האפר יצא לאור ב-23 באוקטובר 2018.

חצר של ורדים וקוצים, סדרת הפנטזיה השנייה של מאס, היא שחזור של האגדה על היפה והחיה.<ref name="bustle"></ref><ref></ref> הספר הראשון בטרילוגיה נכתב ב-2009, אך ראה אור רק ב-2015. חצר של ערפל וזעם יצא ב-2016 וחצר של כנפיים וחורבן ב-2017. בשל ההצלחה והפופולריות של הטרילוגיה, היא הוארכה והוכרזה סדרת ספין-אוף שתכלול סיפורים על דמויות פופולריות אחרות. הספר הרביעי בסדרה והראשון מבין הספין-אופים, חצר של להבות כסף יצא לאור ב-16 בפברואר 2021.<ref></ref>

ב-16 במאי 2018, מאס הכריזה על סדרת הפנטזיה השלישית שלה שהיא גם סדרת הפנטזיה הראשונה שלה למבוגרים, Crescent City. הספר הראשון, שכותרתו House of Earth and Blood, יצא בהוצאת בלומסברי ב-3 במרץ 2020.<ref></ref><ref></ref> הוא דורג כאחד מעשרים ספרי המדע הבדיוני והפנטזיה המובילים של 2020 ב- Kobo .<ref name=":3"></ref> ספר ההמשך, House of Sky and Breath, יצא לאור ב-15 בפברואר 2022. <ref></ref> הספר השלישי בסדרה, House of Flame and Shadow, אמור לצאת בינואר 2024.

מאס דורגה כסופרת החמישית הכי פופולרית בין 2016 ל-2021 ב-Goodreads.<ref></ref>

ב-2021 הוכרז כי הסדרה חצר של ורדים וקוצים תזכה לעיבוד לסדרת טלוויזיה עבור הולו.<ref></ref> בראיון ל-ניו יורק טיימס, מאס אישרה שהיא מפתחת את הפרויקט עם הכותבים כמפיקה בפועל.<ref></ref>

באוגוסט 2024 הורתה מדינת יוטה לבתי הספר להסיר את סדרת "חצר של ורדים וקוצים" מהספריות בשל תכנים מיניים בספר.

== סגנון כתיבה והשפעות ==
בראיון ל- Writers & Artists, מאס סיפרה כי מוזיקה של סרטים ומוזיקה קלאסית הם ההשראה שלה ככותבת.<ref name="Writers&Artists"></ref> הספר סבריאל שנכתב על ידי גארת' ניקס וספר הגיבור והכתר של רובין מקינלי גרמו לה להתאהב בקריאת פנטזיה ולכתוב אותה.<ref name="Writers&Artists" /> היא זכתה לשבחים עבור פיתוח הדמויות שלה, מה שנחשב כאחד מסימני ההיכר שלה כסופרת. הדמויות שלה נמצאות בתחום האפור מבחינה מוסרית.

== ספריה ==
=== כס הזכוכית ===
==== עיקריים ====
* להב המתנקשת (2014)
** המתנקשת ואדון הפיראטים (2012)
** המתנקשת והמדבר (2012)
** המתנקשת והעולם התחתון (2012)
** המתנקשת והאימפריה (2012)
** המתנקשת והמרפא (2013)
* כס הזכוכית (2012)
** כתר חצות (2013)
** יורשת האש (2014)
** מלכת הצללים (2015)
** מלכת האור (2021)
* אימפריית הסופות (2016)
* מגדל השחר (2017)
* ממלכת האפר (2018)

==== ספרים נלווים ====
* ספר צביעה של כס הזכוכית (2016)
* The World of Throne of Glass' (תאריך יציאה לא ידוע)

=== חצר של ורדים וקוצים ===
* חצר של ורדים וקוצים (2015)
* חצר של ערפל וזעם (2016)
* חצר של כנפיים וחורבן (2017)
* חצר של להבות כסף (2021)

==== נובלה ====
* חצר של כפור ואור כוכבים (2018)

==== ספר נלווה ====
* ספר צביעה של ורדים וקוצים (2017)

=== Crescent City ===
* House of Earth and Blood (2020)
* House of Sky and Breath (2022)
* House of Flame and Shadow (2024)

=== אחרים ===
* אשת חתול: Soulstealer (2018)

== קישורים חיצוניים ==

* 
== הערות שוליים ==

קטגוריה:אמריקאיות ממוצא יהודי
קטגוריה:סופרות פנטזיה
קטגוריה:בוגרי מכללת המילטון
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:אמריקאים ממוצא יהודי
קטגוריה:אמריקאיות שנולדו ב-1986
קטגוריה:אמריקאים שנולדו ב-1986